**КЫРГЫЗ РЕСПУБЛИКАСЫ КЫРГЫЗСКАЯ РЕСПУБЛИКА ЖАЛАЛ-АБАД ОБЛАСТЫ ЖАЛАЛ-АБАДСКАЯ ОБЛАСТЬ**

**МАЙЛУУ-СУУ ШААРДЫК МАЙЛУУ-СУУЙСКИЙ**

 **КЕҢЕШИ ГОРОДСКОЙ КЕНЕШ**

**ТОКТОМ**

**ПОСТАНОВЛЕНИЕ**

**2023-жылдын 19-декабры № 23-9-6 Майлуу-Суу шаары**

**Майлуу-Суу шаарынын мэриясынын “Шаарсууканал” мекемесинин ичүүчү суунун жана саркынды суунун дифференцияланган бааларын бекитүү жөнүндө**

 Кыргыз Республикасынын 20.10.2021ж. № 123 “ Жергиликтүү мамлекеттик администрация жана жергиликтүү өз алдынча башкаруу органдары жөнүндө” Мыйзамынын 34бер. 11-п. ылайык, шаардык кеңештин бюджет, каражат жана инвестицияларды тартуу боюнча туруктуу комиссиясынын чечимин карап чыгып, депутаттардын сунуштарын эске алып, шаардык кеңештин IХ чакырылышынын кезектеги ХХІІІ сессиясы

**ТОКТОМ КЫЛАТ:**

1. Майлуу-Суу шаардык мэриясынын 11.12.2023 ж. № 01-14-707 сандуу кайрылуусу, шаардык кеңешинин бюджет, каражат жана инвестицияларды тартуу боюнча туруктуу комиссиясынын чечими жана депутаттардын сунуштары эске алынсын.
2. Майлуу-Суу шаардык кеңешинин 24.11.2022-ж. № 13-9-4 токтому жокко чыгарылды деп табылсын.
3. Майлуу-Суу шаарынын мэриясынын “Шаарсууканал” мекемесинин ичүүчү суунун жана саркынды суунун жаңы дифференциаланган баалары № 1-тиркемеге ылайык бекитилсин.
4. Майлуу-Суу шаарынын мэриясынын “Шаарсууканал” мекемесинин ичүүчү суу үчүн дифференциаланган баасынын расшифровкасы № 2 тиркемеге, саркынды сууларды тазалоо үчүн дифференцияланган баасынын расшифровкасы № 3 тиркемеге ылайык бекитилсин.
5. Токтомдун аткарылышы Майлуу-Суу шаарынын мэриясына жана “Шаарсууканал” мекемесине тапшырылсын.
6. Ушул токтом катталсын жана Кыргыз Республикасынын укуктук ченемдик актыларынын Мамлекеттик реестрине киргизүү үчүн Кыргыз Республикасынын юстиция министрлигине жөнөтүлсүн .
7. Бул токтомдун аткарылышын контролдоо шаардык кеңешинин бюджет, каражат жана инвестицияларды тартуу боюнча туруктуу комиссиясына тапшырылсын.

  **Шаардык кеңештин төрагасы Н.Бостонов**